b'\n_START_ARTICLE_\nAlexanderin tauti\n_START_PARAGRAPH_\nAlexanderin tauti on hyvin harvinainen leukodystrofia-tauteihin eli aivojen valkoaineh\xc3\xa4iri\xc3\xb6tauteihin kuuluva, etenev\xc3\xa4 aineenvaihdunnan ja hermoston sairaus. Etenev\xc3\xa4 myeliinikato, joka aiheuttaa hermotulehduksen ja j\xc3\xa4ttiaivoisuuden, sek\xc3\xa4 vaikeutuva lihasj\xc3\xa4ykkyys ovat kehitysvammaisuuden ohella Alexanderin taudin keskeiset ominaisuudet. Patologi W. Stewart Alexander kuvasi taudin ensimm\xc3\xa4isen\xc3\xa4 vuonna 1949, jonka j\xc3\xa4lkeen taudista on vuoteen 2004 menness\xc3\xa4 raportoitu vajaat 300 kertaa. Alexanderin taudin arvioidaan olevan autosomi-kromosomin kautta vallitsevasti periytyv\xc3\xa4, mutta my\xc3\xb6s muunlaista periytymist\xc3\xa4 sek\xc3\xa4 sattumanvaraisesta geneettisest\xc3\xa4 mutaatiosta johtuvia tapauksia esiintyy. Geenimuutoksia on todettu 17. ja 11. kromosomissa._NEWLINE_Alexanderin taudista tunnetaan kolme tyyppi\xc3\xa4, joista ensimm\xc3\xa4isess\xc3\xa4, infantiilissa muodossa, sairaus puhkeaa yleens\xc3\xa4 jo puolen vuoden i\xc3\xa4ss\xc3\xa4 ja johtaa jo muutaman vuoden kuluessa ennenaikaiseen kuolemaan. Sairastuneet ovat enimm\xc3\xa4kseen miehi\xc3\xa4._NEWLINE_Infantiilissa muodossa ilmenevi\xc3\xa4 oireita ovat viiv\xc3\xa4stynyt psykomotorinen kehitys, lihashalvaukset, kehitysvammaisuus, epileptiset kouristuskohtaukset ja j\xc3\xa4ttiaivoisuus sek\xc3\xa4 vesip\xc3\xa4isyys eli hydrokefalia. Alexanderin tautia sairastavilla kallo on poikkeuksellisen suuri._NEWLINE_Taudin nuoruusi\xc3\xa4ss\xc3\xa4 ilmenev\xc3\xa4ss\xc3\xa4 (juveniilissa) sairaustyypiss\xc3\xa4 tauti puhkeaa 7-14 vuoden i\xc3\xa4ss\xc3\xa4. T\xc3\xa4ll\xc3\xb6in psykomotorinen kehitys hidastuu ja liikkeet vaikeutuvat tasapainoh\xc3\xa4iri\xc3\xb6n eli ataksian ja lihasj\xc3\xa4ykkyyden vuoksi. Kasvot halvautuvat ja puhe\xc3\xa4\xc3\xa4ni on nasaalinen. Silm\xc3\xa4luomet ovat riippuvat, kieli on alikehittynyt ja lihakset veltot. Infantiilissa muodossa ilmennytt\xc3\xa4 psyykkist\xc3\xa4 kehitysvammaisuutta vastaa juveniilissa muodossa varhainen dementia. Aikuisi\xc3\xa4ll\xc3\xa4 puhkeavan sairauden oireisto on samantapainen kuin nuoruusi\xc3\xa4n oireisto._NEWLINE_Kansainv\xc3\xa4lisess\xc3\xa4 tautiluokituksessa ICD-10 sairaus luokitellaan ryhm\xc3\xa4\xc3\xa4n G37.8.'